Marie Walcamp

Marie Walcamp (27. juuli 1894 Dennison, Ohio – 17. november 1936 Los Angeles, California) oli Ameerika Ühendriikide tummfilmiajastu näitleja.

Marie Walcampi vanemad olid Arnold Walcamp ja Mary Walcamp (neiupõlvenimega Mackel). Pärast isa surma kolis perekond Pennsylvaniasse. Marie Walcamp unistas lavalepääsemisest ja ta võttis laulu- ja tantsutunde. 1912. aastal ühines ta San Franciscos teatrikompaniiga Kolb and Dill. 1913. aastal sõlmis ta lepingu filmikompaniiga Universal Studios ja alustas filminäitlejakarjääri. Ühtekokku mängis ta rohkem kui 50 filmis, enamasti lühifilmides. Ta mängis ka paljudes vesternides. 1919. aastal abiellus ta näitleja Harland Tuckeriga. Viimase filmirolli mängis Walcamp 1927. aastal melodraamas "Kiusatuse hetkel" ("In a Moment of Temptation"). Seejärel tegutses ta teatrinäitlejana.Marie Walcamp ~ The Tragic Serial Queen Classic Actresses. Vaadatud 1. jaanuaril 2025

Marie Walcamp kannatas depressiooni all. Ta lõpetas elu enesetapuga keerates oma korteris gaasikraani lahti.Marie Walcamp Entertainment.ie. Vaadatud 1. jaanuaril 2025

 Viited 

 Välislingid 

Kategooria:Ameerika Ühendriikide filminäitlejad
Kategooria:Ameerika Ühendriikide teatrinäitlejad
Kategooria:Sündinud 1894
Kategooria:Surnud 1936